मुआवजा मिलेगा 33 फीसदीपर,सरकारी रिपोर्ट के अनुसार अब तक 25 फीसदीहीखराबा
शीतलहरपाला पड़ने से फसलों में खराबे के मुआवजे का मामला विधानसभा में उठने के बाद दैनिक भास्कर ने मामले की पड़ताल की तो चौंकाने वाले तथ्य सामने आए। सरकार भले ही शीतलहर से फसलों में खराबे के पीडि़त किसानों को भी मुआवजा देने की बात कह रही हो, लेकिन जिले के किसानों को यह मुआवजा मिलना मुश्किल है। प्रशासन की मौका रिपोर्ट के मुताबिक हमारे यहां 10 से 25 प्रतिशत ही खराबा बताया गया है।
यह खराबा भी सिर्फ शिवगंज तहसील के 61 गांवों में बताया गया है। जबकि, अकाल, अतिवृष्टि, शीतलहर, पाला पड़ने आदि से फसलों में 33 प्रतिशत से अधिक खराबा होने पर ही मुआवजा देने का प्रावधान है। ऐसे में जिले के पीडि़त किसानों को मुआवजा मिल सकेगा उस पर संशय है। प्रशासन की ओर से सरकार को भेजी गई मौका रिपोर्ट में सिरोही, आबूरोड, पिंडवाड़ा और रेवदर तहसीलों में खराबा शून्य बताया गया है। शीतलहर प्रभावित शिवगंज तहसील के 75 गांवों में से 61 गांवों में खराबा बताया है, जहां गिरदावरी चल रही है, जिसके 5 मार्च तक पूरा होने की संभावना है। गिरदावरी में यह आंकड़ा और भी घट सकता है, क्योंकि वर्ष 2015 में भी बेमौसम बारिश और ओलावृष्टि की सरकारी रिपोर्ट में 70-80 प्रतिशत का खराबा गिरदावरी में घटकर 50 प्रतिशत तक पहुंच गया था।
{ शीतलहर पाले के कारण शिवगंज तहसील के 75 गांवों में से 61 गांवों में प्रशासन ने खराबा माना है। प्रशासन की मौका रिपोर्ट में 61 गांवों में 10 से 25 प्रतिशत नुकसान आंका गया है।
{ बडग़ांव, देवली, केशरपुरा, खेजडिय़ा, चांदाना, अखापुरा, बादला, कानाकोलर, कुकरी खेड़ा, नवावास, फाचरिया, पोसालिया, रूखाड़ा, खंदरा, सुधारो का गुडा, ध्रुबाना, गोडाना, लोटीवाडा, उम्मेदगढ़, अरठवाडा, चोटिला, आल्पा, वाडका में 20-25 फीसदी नुकसान आंका है।
{ प्रशासन ने जिन फसलों में नुकसान माना उनमें अरंडी, सौंफ, जीरा, राई, रायडा, चना और सब्जी शामिल है।
सरकार को भेजी रिपोर्ट, गिरदावरी बाकी
^शीतलहरपाले से नुकसान की मौका रिपोर्ट सरकार को भेजी जा चुकी है। जिसमें शिवगंज तहसील के 61 गांवों में 10 से 25 प्रतिशत तक खराबा बताया गया है। गिरदावरी चल रही है, जिसमें वास्तविक आंकड़ा सामने आएगा। -जवाहरचौधरी, एडीएम, सिरोही
4. ऐसा बीमा भी किस काम का
{सरकार फसलों का बीमा भी करवाती है, लेकिन बीमा राशि बेहद कम ही मिलती है। वर्ष 2011 से 2013 तक 85,738 किसानों ने बीमा कराया था।
{ जिसका प्रीमियम भुगतान 887.06 लाख था, लेकिन भुगतान केवल 9651 किसानों को 77.53 लाख रुपए ही किया।
3. सरकार ने माना भी तो बेहद कम
{वर्ष 2011 में सरकार ने शीतलहर पाले से खराब हुई फसलों का मुआवजा किसानों को दिया था।
{ लेकिन, जिलेभर में नुकसान के बावजूद सिर्फ रेवदर तहसील के 47 गांवों में 1652 किसानों को 31,82,758 रुपए दिए थे। यानी प्रति किसान मात्र 1926 रुपए मिले।
{ जिले में वर्ष 2011 से लेकर 2016 तक हर साल बेमौसम बारिश, शीतलहर ओलावृष्टि हुई, लेकिन सरकार ने सिर्फ 2011 में ही मुआवजा दिया।
{ क्योंकि, अन्य सालों में ओलावृष्टि, शीतलहर, पाला और अतिवृष्टि तय शर्तों के मुताबिक नहीं हुई।
1. फसल मुआवजे पर सरकारी शर्त
{अधिकतम सिर्फ 2 हेक्टेयर तक ही मिलता है मुआवजा, फसल में 33 से अधिक नुकसान होना जरूरी।
{ सिचिंत भूमि पर 4500 रुपए और असिंचित भूमि पर 9000 रुपए ही मिलता है मुआवजा।
{ मुआवजे की घोषणा केवल अकाल, ओलावृष्टि, शीतलहर, पाला बाढ़ होने पर ही की जाती है।
मुआवजे की हकीकत
20प्रतिशत भी नहीं मिलता किसान को
{जिले में शीतलहर पाले से बर्बाद फसलों के कारण किसानों के माथे पर चिंता की लकीरें है, सरकार मुआवजे की बात कर रही है, लेकिन हकीकत यह है कि इतने कम खराब के कारण किसानों को कुछ भी राहत नहीं मिलेगी।
{ क्योंकि, 33 प्रतिशत से अधिक खराबे पर ही मुआवजा देने का प्रावधान है। यह मुआवजा राशि भी सिर्फ बीमित किसानों को ही मिलती है। फसल खराबे की मुआवजा राशि का भुगतान इंश्योरेंस कंपनी की ओर से दिया जाता है।
विधानसभा में माना सिरोही में शीतलहर का असर
जिलेके किसानों ने पिछले दिनों गोपालन राज्य मंत्री ओटाराम देवासी को जली हुई फसलें सौंपकर नुकसान के बारे में बताया था और मुआवजे की मांग की थी। इस बीच विधानसभा में भी सरकार ने माना है कि प्रदेश के सिरोही समेत तीन जिलों में शीतलहर का असर हुआ। विधायक जगदीश नारायण के सवाल पर आपदा प्रबंधन एवं सहायता मंत्री गुलाबचंद कटारिया ने जवाब दिया कि अब शीतलहर पाले को भी फसल खराबे की श्रेणी में शामिल किया है। इससे पहले ऐसे प्रावधान नहीं थे। कटारिया ने बताया कि आपदा विभाग की ओर से फसल खराबे की गिरदावरी रिपोर्ट के आधार पर आदान-अनुदान दिया जाएगा।
किसानों की जुबानी, मुआवजे की हकीकत
सिरोही. सौंफ की खराब हुई फसल को किसानों ने तहसीलदार को दिखाकर मुआवजे की मांग की थी। फाइल| फोटो
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva